અત્રે ઉલ્લેખનીય છે કે આતંકી સંગઠન ઇન્ડિયન મુઝાહિદ્દીન (આઇએમ)ના નામના ટ્વિટર એકાઉન્ટર પર શ્રેણીબદ્ધ બોમ્બ બ્લાસ્ટની જવાબદારી લીધી છે. આટલું જ નહી આ એકાઉન્ટ પર આગામી ટાર્ગેટ મુંબઇને ગણાવ્યું છે. બ્લાસ્ટના 12 કલાક બાદ આઇએમના આધિકારીક ટ્વિટર એકાઉન્ટનો દાવો કરનાર એટ ઇન્ડિયન મુઝાહિદ્દીન દ્વારા કરવામાં આવેલી એક ટ્વિટમાં રવિવારે થયેલા બ્લાસ્ટની જવાબદારી લેતાં કહેવામાં આવ્યું છે કે નવ બ્લાસ્ટ અમે કરાવ્યા હતા. તેમાં બ્લાસ્ટના સ્થળો વિશે કોઇ ઉલ્લેખ કરવામાં આવ્યો ન હતો. બીજી તરફ બ્લાસ્ટના એક દિવસ પહેલાં છ જુલાઇના રોજ કરવામાં આવેલી એક ટ્વિટમાં કહેવામાં આવ્યું છે કે અમારો આગામી ટાર્ગેટ મુંબઇ છે. રોક સકો તો રોક લો સાત દિવસ બચ્યા છે.